stanford-oval/wikipedia huggingface dataset:
שאהד 136
פעילויות > מלחמת האזרחים בתימן

בספטמבר 2019 השתתפו בעיקר כטב"מי שאהד 136 עם כטב"מים נוספים וטילי שיוט בתקיפת מתקני הנפט בערב הסעודית. הכטב"מים לא התגלו במהלך מעופם על ידי מערכות ההגנה האוויריות הסעודיות ולא בוצעו ניסיונות ליירט אותם. הם הצליחו לפגוע במתקנים מסוימים בשדות הנפט בדיוק רב, וגרמו לסעודים לירידה של 50% בהפקת הנפט שלהם.
לפי "ניוזוויק", במהלך 2020 ו-2021 שלחה איראן לחות'ים בתימן כטב"מי שאהד 136 שמוקמו במחוז אל-ג'וף שבצפון תימן, אזור בשליטתם. הכטב"ם שימש את החות'ים במלחמת האזרחים בתימן במהלך 2020.
פעילויות > המערכה הימית בין ישראל לאיראן

ב-29 ביולי 2021 הותקפה הספינה מרסר סטריט פעמיים כשהייתה בתנועה ליד עומאן על ידי כטב"מים שלא נשאו סימני זיהוי לאומיים, ונהרגו בריטי ורומני. תחקיר של פיקוד מרכז האמריקאי (CENTCOM) העלה ששברי הכטב"ם שנאספו מהספינה הפגועה זהים לשברי השאהד 136 ששימשו לתקיפת מתקני הנפט הסעודיים ב-2019.
ב-24 בנובמבר 2023, על רקע מלחמת חרבות ברזל הותקפה במים בין-לאומיים, באוקיינוס ההודי, אוניית המסע CMA CGM Symi של עידן עופר, כנראה על ידי שאהד 136.
פעילויות > פלישת רוסיה לאוקראינה ב-2022

בספטמבר 2022 הוצגו הוכחות על ידי צילומי שרידיו של הכטב"ם האיראני שהכילו את הכיתוב ברוסית Герань-2 (גרניום 2) שהופעל על ידי כוחות רוסיים במהלך מלחמת רוסיה–אוקראינה. ב-23 בספטמבר, תועד שימוש נוסף בכלים באודסה. הכטב"ם משמש לפגיעה מדויקת במטרות צבאיות ואסטרטגיות.
בשברים של גרסאות מתקדמות נמצאו מערכות נגד שיבושי GNSS, וב-2023 טען דוח בריטי ששולבו בכטב"ם גם כרטיסי SIM המאפשרים תקשורת עם לווייני אירידיום ורשתות סלולריות. נדרשת אפוא מערכת לוחמה אלקטרונית בעלת הספק גבוה בתחום תדר רחב, לשיבוש של מערכות הניווט הלווייני השונות וגם של ערוצי התקשורת אל הכטב"ם. לטענת האוקראינים, הם פיתחו מכשיר נייד המופעל ידנית לכמה דקות ומאפשר חסימה מוחלטת של הכטב"ם ויירוטו.
בספטמבר 2024 דיווחו רומניה ולטביה כי כטב"מים מסוג זה חדרו לשטחן האווירי.
הערות שוליים

1 2  ynet, צילומי לוויין נחשפו: "מל"טים מתאבדים" איראניים שיכולים להגיע לישראל, באתר ynet, 13 בינואר 2021
1 2  "HESA Shahed-136". www.militaryfactory.com. נבדק ב-2022-09-17.
↑  Ukraine to reduce Iran embassy presence over Russia drone attacks - Aljazeera, accessed 24 September 2022
1 2 3 4  ד"ר עוזי רובין, כלי הטיס הבלתי מאוישים של איראן משנים את מאזן הכוחות במזרח התיכון, באתר JISS, ‏3 באוקטובר 2021
↑  בנט באו"ם: איראן מתכוונת לייצר נשק גרעיני באתרים סודיים, זה קו פרשת המים, באתר כלכליסט, 27 בספטמבר 2021
1 2  "Military Watch Magazine". militarywatchmagazine.com. נבדק ב-2022-09-17.
↑  ניצן סדן, הכטב"מ החדש של איראן: מהפכה בטרור העולמי, באתר כלכליסט, 4 בינואר 2025
↑  "Exclusive: Iran deploys "suicide drones" in Yemen as Red Sea tensions rise". Newsweek (באנגלית). 2021-01-13. נבדק ב-2022-09-20.
↑  חיל הים האיראני מציג יכולות שיגור מל"טים מצוללות וספינות, באתר המרכז הירושלמי לענייני ציבור ומדינה, ‏2 ביוני 2022
↑  ליאור בן ארי, דיווחים: ספינה בבעלות ישראלית הותקפה על ידי מל"ט איראני בים הערבי, באתר ynet, 25 בנובמבר 2023
↑  Dangwal, Ashish (2022-09-13). "1st Evidence Of Russia-Operated Iranian Suicide Drone Emerges In Ukraine; Kiev Claims Downing Shahed-136 UAV". Latest Asian, Middle-East, EurAsian, Indian News (באנגלית). נבדק ב-2022-09-17.
↑  "Russia's Use of Iranian Kamikaze Drones Creates New Dangers for Ukrainian Troops". The Wall Street Jounal. 17 בספטמבר 2022. {{cite web}}:  (עזרה)
↑  "Nikolai (@Nikolai11449196)". Nitter (באנגלית). נבדק ב-2022-09-25.
↑  "Tran Minh (@ARminhTran)". Nitter (באנגלית). נבדק ב-2022-09-25.
↑   בכירים בקייב דורשים מישראל סיוע התקפי - נגד הכטב"מים האיראנים, סרטון בערוץ "כאן | חדשות - תאגיד השידור הישראלי", באתר יוטיוב (אורך: 03:40)
↑  הפתרון האוקראיני נגד השאהד 136
↑   אי־פי, לטביה ורומניה, החברות בנאט"ו, אמרו כי כטב"מים רוסיים חדרו למרחב האווירי שלהן, באתר הארץ, 8 בספטמבר 2024
איור של שאהד 136
שאריות של כטב"מ שאהד 136 באוקראינה
הנמלט מת מצחוק (סרט, 1998)

| --- | --- |

כרזת הסרט
 בימוי:  פאט פרופט
 הופק בידי:  ג'יימס ג. רובינסון, ברנד אייכנר, פט פרופט 
 תסריט:  פאט פרופט
 עריכה:  ג'יימס אר. סיימונס
 שחקנים ראשיים:  לזלי נילסן  ריצ'רד קרנה  קלי לה ברוק  מייקל יורק  מלינדה מקגרו
 מוזיקה:  ביל קונטי
 צילום:  גלן מקפירסון
 מדינה:  ארצות הברית  גרמניה
 חברת הפקה:  Morgan Creek Productions  Constantin Film
 חברה מפיצה:  אולפני האחים וורנר
 שיטת הפצה:  וידאו על פי דרישה 
 הקרנת בכורה:  23 ביולי 1998 (גרמניה)  21 באוגוסט 1998 (ארצות הברית)
 משך הקרנה:  86 דקות
 שפת הסרט:  אנגלית
 סוגה:  פרודיה  סרט קומדיה  סאטירה
 מקום התרחשות:  מינסוטה 
 הכנסות:  9,640,000 דולר
 הכנסות באתר מוג'ו:   wrongfullyaccused
 דף הסרט ב־IMDb
 
הנמלט מת מצחוק (בתרגום חופשי מאנגלית: Wrongfully Accused) הוא סרט קומדיה סאטירי משנת 1998 שנכתב ובוים על ידי פאט פרופט ובו מככב השחקן לזלי נילסן המגלם דמות המואשמת ברצח שלא ביצעה וכעת נמלטת מהחוק במטרה לתפוס את האשמים האמיתיים. הסרט מהווה פרודיה על הסרט "הנמלט" בכיכובו של האריסון פורד משנת 1993 ועל סרטים נוספים.
עלילה

בתחילת הסרט, הכנר המפורסם ריאן האריסון מופיע בקונצרט. לאחר הקונצרט, ריאן מגיע למסיבה ובה הוא פוגש את היבינג גודיהו, אדם עשיר והספונסר של מופעיו, את אשתו הפתיינית לורן וכן אישה בשם קאס לייק שהצופים משערים שהיא המאהבת של היבינג.
למחרת לאחר קונצרט נוסף, ריאן מגלה במכוניתו פתק מלורן המפצירה בו לפגוש אותה בביתה. בבית משפחת גודיהו, ריאן נתקל באדם בשם שון לאופרי, שהרג את גודיהו קודם לכן (יחד עם מתנקש נוסף שזהותו לא ידועה). קרב מתפתח בין השניים ובמהלכו ריאן מגלה שלשון ישנם עין, רגל ויד תותבים. בנוסף, ריאן שומע את שון ואת שותפו המסתורי מדברים על מבצע בשם "היילנדר" וריאן מאבד את הכרתו. כשהוא מתעורר, המשטרה עוצרת אותו בחשד לרצח היבינג גודיהו. במאמציו להוכיח את חפותו, ריאן מצליח לברוח מההסעה לכלא בחסות תאונת דרכים שמתרחשת. לוטננט פרגוס פולס מגיע לזירת התאונה, מגלה שריאן ברח ושולח את אנשיו למצוא את ריאן ולאסור אותו.
ריאן חוזר אל בית משפחת גודיהו ופוגש את קאס, שמנסה לגנוב משהו שמוסתר מאחורי אחד הדיוקנות בבית. קאס מספרת לריאן שהיא יודעת שהוא לא רצח את היבינג ומאמינה שלורן היא הרוצחת, אך מסרבת להעיד על כך במשטרה מכיוון שלורן היא אחותה. קאס נותנת לריאן להסתתר בביתה במטרה לברוח מרודפיו, אך פרגוס מוצא אותו וקאס עצמה מתנהגת בחשדנות. ריאן בורח מקאס ופרגוס וממשיך בחקירתו.
במהלך הסרט ריאן מתחיל לגבש את פתרון התעלומה: הוא זוכר ששון היה הברמן במסיבה שנערכה לכבודו ושהוא קיבל סכום כסף גדול מקאס. בנוסף, ריאן מגלה שקאס מראה התעניינות בגנרל מצבא האומות המאוחדות בשם רוברט מקינטייר. ריאן חוקר את מרפאת הגפיים בה שון רוכש תותבים ומגלה ששון, לורן וקאס מתכננים להתנקש ברוברט מקינטייר. ריאן מצליח לעקוב אחר השלישייה, אך נתפס ובעזרת קאס (שפיתחה כלפיו רגשות רומנטיים ורוצה בעצמה לעצור את ההתנקשות) מזייף את מותו מול לורן ושון ומצליח לברוח. בשיחה בין השניים לאחר מכן, קאס מתוודה בפני ריאן שהיא חושבת שמקינטייר הוא אביה הביולוגי ושגודיהו נרצח על ידי לורן ושון מכיוון שהוא חשד שלורן היא טרוריסטית ויכל להפריע לתוכניתם.
במהלך פסטיבל סקוטי שבו מקינטייר מתארח, ריאן וקאס מצליחים להציל את חיו של מקינטייר ולברוח משון, לורן וצוות התקיפה שלהם. בקרב שמתחולל, פרגוס וצוותו מגיעים, עוצרים את הטרוריסטים ופרגוס משחרר את ריאן לחופשי ומטהר את שמו. בסצנת הסיום בסרט, ריאן וקאס מפליגים על ספינה (פרודיה על הסרט "טיטניק") ומקבלים מכה בראשם מגשר נמוך.
שחקנים

לזלי נילסן – ריאן האריסון, גיבור הסרט שמופלל ברצח שלא ביצע וכעת מנסה להוכיח את חפותו. שם הדמות הוא שילוב שמותיהם של ג'ק ריאן (גיבור הסרט "משחקים פטריוטים") ושל השחקן האריסון פורד.
ריצ'רד קרנה – לוטננט פרגוס פולס, קצין משטרה שלאורך הסרט מנסה למצוא ולכלוא את ריאן. שם הדמות מבוסס על עיר באותה השם במדינת מינסוטה.
קלי לה ברוק – לורן גודיהו, אשתו של היבינג גודיהו ודמות האנטגוניסט הראשית בסרט. מתגלה שהיא טרוריסטית המנסה להתנקש בחיו של גנרל מצבא האומות המאוחדות.
מלינדה מקגרו – קאס לייק, המנסה לסייע לריאן במשימתו ולעצור את ההתנקשות. שם הדמות מבוסס על עיר ואגם החולקים את אותו השם במינסוטה.
מייקל יורק – היבינג גודיהו, חברו של ריאן והספונסר של מופעיו. נרצח בתחילת הסרט והמשטרה מאשימה בכך את ריאן. שם הדמות הוא שילוב בין שמות העיר "היבינג" ומחוז "גודיהו" במינסוטה.
סנדרה ברנרד – ד"ר פינלי, רופאת הגפיים ממנה שון מקבל רגל תותבת חמושה לקראת סוף הסרט.
ארון פארל – שון לאופרי, אחד האנשים שהתנקש בהיבינג גודיהו וכעת מנסה להתנקש ברוברט מקינטייר. בעל עין, יד ורגל תותבים.
לזלי ג'ונס – הסמלת טינה בייגלי, אחת מעוזריו של פרגוס פולס המסייעת לו לרדוף אחר ריאן. שם הדמות מבוסס על העיר "בייגלי" במינסוטה.
בן רטנר – הסמל אורנו, אחד מעוזריו של פרגוס פולס המסייע לו לרדוף אחר ריאן. שם הדמות מבוסס על העיר "אורנו" במינסוטה.
ג'רארד פלאנקט – סר רוברט מקינטייר, גנרל בצבא האומות המאוחדות בו שון ולורן מנסים להתנקש בסרט.
דוגמאות לפרודיה בסרט

כתבת חדשות בשם רות קימבל מופיעה בחלקים מהסרט. שם משפחתה הוא גם שם משפחתו של גיבור הסרט "הנמלט" – ריצ'רד קימבל.
סוהר שמשגיח על האסירים בהסעה לכלא מציג בפניהם תרגול בטיחות לביצוע בשעת חירום הדומה לזה שמציגים במטוסים.
הכרזה לקונצרט של ריאן ששמו הוא "לורד הכינורות" היא פרודיה על הפוסטר של המופע "לורד אוף דה דאנס" משנת 1996.
במהלך הקונצרט ריאן מאבד את קשת הכינור שלו ושולף אחת חדשה מאחורי גבו כאזכור למתופף ניק מייסון, מתופף להקת "פינק פלויד".
במהלך הסרט "האקדח מת מצחוק ½2: מהפח אל הפחד", דמותו של פרנק דרבין (המגולמת גם היא על ידי נילסן) מסבירה שזה כואב ליפול על אופניים ללא מושב. בסרט הנוכחי דמותו של נילסן מועפת לאוויר ונוחתת על אופניים ללא מושב בסצנת תאונת הדרכים.
בסצנה שבה ריאן מגיע לשדה תירס, ריאן בורח ממטוס שמתברר להיות מטוס צעצוע. אזכור לסרט "מזימות בינלאומיות".
הסדרן בקונצרט שבו ריאן מנגן מראה לצופים את מקום מושבם בעזרת חרב אור מסדרת סרטי "מלחמת הכוכבים".
באחת הסצנות, ריאן מנהל שיחה עם מנהל חנות דיג החושד בו ומנסה להתחמק ממנו בעזרת סקירת החפצים בחדר ושימוש בשמם במהלך השיחה. אזכור לסרט "החשוד המיידי".
בפסטיבל הסקוטי, ריאן לבוש בקילט ופניו נצבעים בכחול. אזכור לדמותו של ויליאם וואלס בסרט "לב אמיץ".
הפצה

הסרט עלה לאקרנים בגרמניה ב-23 ביולי 1998.
ביקורות

האתר Rotten Tomatoes העניק לסרט ציון של 19% טריות על סמך 32 ביקורות.
הערות שוליים

↑  FILM REVIEW - FILM REVIEW; The Audience Dodges a Hail of Jokes - Review - NYTimes.com, web.archive.org, ‏24 בדצמבר 2009
↑  Wrongfully Accused (באנגלית), נבדק ב-2022-10-03
נבחרת גרמניה בכדורגל עד גיל 21

נבחרת גרמניה עד גיל 21 לפני משחק מול איסלנד, מרץ 2010
נבחרת גרמניה בכדורגל עד גיל 21 היא נבחרת הכדורגל הצעירה של גרמניה, המייצגת אותה בתחרויות בינלאומיות לנבחרות צעירות, ומנוהלת על ידי התאחדות הכדורגל הגרמנית. הנבחרת משתתפת באליפות אירופה בכדורגל עד גיל 21, הנערכת מדי שנתיים.
לפני איחודה מחדש של גרמניה, בקיץ 1991, שיחקו גרמניה המזרחית וגרמניה המערבית כשתי ישויות נפרדות. בתחרויות עד גיל 23 אשר התקיימו בשנים 1972–1974 התחרו שתי הנבחרות, ובתחרות אשר התקיימה בשנת 1976 השתתפה רק נבחרת גרמניה המזרחית. אך באליפות אירופה בכדורגל עד גיל 21 החלה נבחרת גרמניה המערבית להשתתף רק בשנת 1982.
כל אליפויות אירופה לנבחרות צעירות > אליפות אירופה בכדורגל עד גיל 23

מערב גרמניה
1972 - רבע הגמר
1974 - לא העפילה
1976 - לא השתתפה
מזרח גרמניה
1972 - לא העפילה
1974 - מקום שני
1976 - לא העפילה
כל אליפויות אירופה לנבחרות צעירות > אליפות אירופה בכדורגל עד גיל 21

מערב גרמניה
1978 - לא השתתפה
1980 - לא השתתפה
1982 - מקום שני
1984 - חצי הגמר
1986 - לא העפילה
1988 - לא העפילה
1990 - רבע הגמר
מזרח גרמניה
1978 - מקום שני
1980 - מקום שני
1982 - לא העפילה
1984 - לא העפילה
1986 - לא העפילה
1988 - לא העפילה
1990 - לא העפילה
גרמניה המאוחדת
1992 - רבע הגמר
1994 - לא העפילה
1996 - רבע הגמר
1998 - רבע הגמר
2000 - לא העפילה
2002 - לא העפילה
2004 - מקום שלישי
2006 - מקום שלישי
2007 - לא העפילה
2009 - מקום ראשון
2011 - לא העפילה
2013 - שלב הבתים
2015 - חצי הגמר
2017 - מקום ראשון
2019 - מקום שני
2021 - מקום ראשון
2023 ‐ שלב הבתים
2025 - העפילה
No, No, No

"No, No, No" (בעברית: "לא, לא, לא") הוא הסינגל הראשון של להקת הבנות האמריקאית דסטיניז צ'יילד. את השיר הוציאה לאור חברת התקליטים קולומביה רקורדס, והוא נכלל כסינגל הראשון מתוך אלבום הבכורה של הלהקה, Destiny's Child. את המילים והלחן חיברו מארי בראון, קלווין גיינס, ויניסנט הרברט ורוב פאסרי, שגם ביצעו את מרבית ההפקה בשיר. כבלדת R&B עכשווי במפעם בינוני עם מוטיבים ממוזיקת הנשמה שאופיינה בשנות ה-70 נקראה תחילה הרצועה בשם "No, No, No (Part 1)" בעצתו של וייקליף ז'אן. חלקו השני, "(No, No, No (Part 2", הוא רמיקס שנבנה יחד עם בס ושירה בסגנון סטקטו בהפקתו של ז'אן ושל צ'ה גריני וג'רי דופלסיס.
שני חלקיו של "No, No, No" נשלחו לתחנות הרדיו ויצאו כסינגלים. בארצות הברית הגיע השיר למקום השלישי בבילבורד הוט 100. על נתוני המכירות שלו במדינה קיבל מאיגוד תעשיית ההקלטות האמריקאי (RIAA) תואר פלטינה. במצעדי פזמונים נוספים, דוגמת אלו של הממלכה המאוחדת, הולנד ונורווגיה, נכנס לעשרת השירים הפותחים. דארן גרנט ביים את שני הווידאו קליפים של השיר. "No, No, No (Part 1)" מציג את הדסטיניז צ'יילד בהופעה במועדון לילה, בעוד שב-"(No, No, No (Part 2" הקבוצה רוקדת בחדר מוזהב וגדול. הלהקה ביצעה את "No, No, No" במפר תוכניות טלוויזיה וטקסי פרי מוזיקה, כגוון Teen Summit וטקס פרסי רכבת הנשמה. הוא הושר במהלך כל סיבובי הופעותיה, ואף נכלל באלבום הרמיקס This Is the Remix מ-2002 ובאלבומי האוסף #1's מ-2005 ו-Playlist: The Very Best of Destiny's Child מ-2012.
הקלטה והפקה

"No, No, No" נכתב על ידי מארי בראון, קלווין גיינס, ויניסנט הרברט ורוב פאסרי. בחלק השני קיבל בארי וייט קרדיט על ככותב, כיוון נכלל בו סימפול של אחד משיריו, "Strange Games & Things".‏ הרצועה המקורית התבססה והופקה על רעיון שהגה פאסרי. כמפיק R&B קיבל השראה לכתוב את "No, No, No" על אחד מהסינתיסייזרים שלו לאחר שהאזין ל-"Stroke You Up", שנכתב על ידי אר. קלי עבור הצמד צ'יינג'ינג פייסס.. כמה שבועות לאחר מכן נועד פאסרי עם חברו גיינס, שהביא לאולפן ההקלטות את הרברט.
לאחר הפקה של מספר הקלטות דמו אהב הרברט את הרצועה וביקש עותק שלה בפורמט קלטת שמע. הוא שלח אותה למנהלת קולומביה רקורדס, תרזה לאברברה-וייטס. עוד באותו לילה חייג הרברט לפסארי והודיע לו כי לאברברה-וייטס התחברה לקולה של הלהקה והיא מעוניינת להחתים אותם בחברת התקליטים. הרברט התבדח בפניה ואמר כי אלמלא הייתה מחתימה את הלהקה בחברת התקליטים היה מביא את השיר לברנדי נורווד, אחת מהזמרות איתה עבד. למחרת נקרא פסארי לאולפן שלהם כדי לארגן את עסקת ההפקה. לאחר שסיימו לכתוב את "No, No, No" עם גיינס ובראון נפגשו הרברט ופסארי עם הלהקה באולפני צ'ונג קינג במנהטן שבניו יורק כדי להקליטו.
וידאו קליפים

לשני חלקיו של הסינגל הופקו שני וידאו קליפים שונים בבימויו של דארן גרנט. הם צולמו בנובמבר 1997. בסרטון ל-"Part 1" רוקדת החבורה במועדון לילה. מרקס יוסטון יחד עם חבריו ללהקת Immature מופיעים בקליפ. ב-"Part 2" מנגן וייקליף ז'אן בגיטרה בד בבד להופעתה של הדסטיניז צ'יילד בפזמון. ביונסה עוצרת את ז'אן ואומרת לו: "That ain't right" ("זה לא בסדר"). הוא משיב לה: "Nah, nah, it's phat; all we need to do is drop a phat beat for the clubs. I'm tellin' you, they gon' lose their minds; I can see it right now." ("לא, לא, זה מטומטם. כל מה שאנחנו צריכים הוא להביא למועדונים ביט מעולה. אני אומר לכן, הם הולכים לאבד את מוחם. אני יכול לראות זאת עכשיו"). החבורה רוקדת בכמה סצנות בחדר מוזהב וגדול.
שתי הגרסאות כלולות באלבום הווידאו The Platinum's on the Wall. חלק 2 נמצא במהדורת התליקטור האופטי הכפול של #1's. חלק 1 כלול במהדורה האוסטרלית של The Writing's on the Wall.
הצלחה מסחרית

בארצות הברית זכה "No, No, No" להצלחה גבוהה מאוד. עם השמעות רבות בתחנות הרדיו ונתוני מכירות גבוהים של עותקיו הפיזיים נכנס השיר לבילבורד הוט 100 במקום העשירי. בהמשך עלה למקום השלישי – המיקום הגבוה ביותר שלו במצעד. שנה לאחר יציאתו נמכר בארצות הברית בכ-1,300,000 עותקים טהורים – הסינגל התשיעי הנמכר ביותר במדינה לאותה שנה. על נתוני מכירות אלה קיבל מאיגוד תעשיית ההקלטות האמריקאי תואר פלטינה.
"No, No, No" נכנס למצעד הסינגלים הבריטי במקום החמישי, ושהה במשך שמונה שבועות רצופים ב-75 השירים המובילים. באירופה נכנס ל-40 השירים המובילים של מצעדי הפזמונים בכמה מדינות. אולם רק בשתיים (נורווגיה והולנד) נכנס לעשירייה הפותחת.
רשימת השמעה

| 0 | 1 | 2 |
| --- | --- | --- |
|  |  סינגל אמריקאי (תקליטור "(No, No, No (Part 2" (בהשתתפות וייקליף ז'אן) – 3:30  "(No, No, No (Part 1"‏ – 3:59  "(No, No, No (Part 2" (ללא קטע ראפ) – 3:05 סינגל אמריקאי (קלטת שמע) "(No, No, No (Part 2" (בהשתתפות וייקליף ז'אן) – 3:27  "(No, No, No (Part 1"‏ – 3:59 סינגל אמריקאי (12 אינץ') A1.‏ "(No, No, No (Part 2" (בהשתתפות וייקליף ז'אן) – 3:30 A2.‏ "(No, No, No (Part 1"‏ - 4:13 A3.‏ "(No, No, No (Part 2" (ללא קטע ראפ) - 3:08 B1.‏ "(No, No, No (Part 2" (בהשתתפות וייקליף ז'אן; גרסת אקפלה) - 3:26 B2.‏ "(No, No, No (Part 2" (גרסה אינסטרומנטלית) - 3:26 B3.‏ "(No, No, No (Part 1" (גרסה אינסטרומנטלית) - 4:14 סינגל אירופאי (ויניל) A1.‏ "(No, No, No (Part 2" (בהשתתפות וייקליף ז'אן) – 3:27 A2.‏ "(No, No, No (Part 1"‏ – 4:08 A3.‏ "(No, No, No (Part 2" (ללא קטע ראפ) – 3:05 B1.‏ "(No, No, No (Part 2" (בהשתתפות וייקליף ז'אן; רמיקס של פאנקי דרד) – 3:59 B2.‏ "(No, No, No (Part 2" (בהשתתפות MCD; רמיקס של פאנקי דרד) – 3:59 B3.‏ "No No No" (רמיקס של קמדינו סאול) – 6:31 |  סינגל אירופאי (תקליטור) "(No, No, No (Part 2" (בהשתתפות וייקליף ז'אן) – 3:27  "(No, No, No (Part 1"‏ – 4:08 מקסי-סינגל בריטי ואירופאי (תקליטור) "(No, No, No (Part 2" (בהשתתפות וייקליף ז'אן) – 3:27  "(No, No, No (Part 1"‏ – 4:08  "(No, No, No (Part 2" (בהשתתפות וייקליף ז'אן; רמיקס של פאנקי דרד) – 3:59  "(No, No, No (Part 2" (בהשתתפות MCD; רמיקס של פאנקי דרד) – 3:59  "No No No" (רמיקס של קמדינו סאול) – 6:31 סינגל בריטי (תקליטור) "(No, No, No (Part 2" (בהשתתפות וייקליף ז'אן) – 3:27  "(No, No, No (Part 1"‏ – 4:08  "(No, No, No (Part 2" (ללא קטע ראפ) – 3:05  "Second Nature"‏ - 5:09 סינגל בריטי שני (תקליטור) "(No, No, No (Part 2" (בהשתתפות וייקליף ז'אן; רמיקס של פאנקי דרד) – 3:59  "(No, No, No (Part 2" (בהשתתפות MCD; רמיקס של פאנקי דרד) – 3:59  "No No No" (רמיקס של קמדינו סאול) – 6:31  "You're The Only One"‏ - 3:23 |
מיקומי שיא

|   ‏‏‏  מצעדים ודירוגים (1997–1998)> מדינה |   ‏‏‏  מצעדים ודירוגים (1997–1998)> מצעד |   ‏‏‏  מצעדים ודירוגים (1997–1998)> מיקום שיא |   ‏‏‏  מצעדים ודירוגים (1997–1998)>  |
| --- | --- | --- | --- |
|  אוסטריה | Ö3 אוסטריה טופ 40‏ | 40 |  |
|  אוסטרליה | מצעד הסינגלים האוסטרלי | 72 |  |
|  אירופה | אירופה הוט 100 | 15 |  |
|  ארצות הברית | בילבורד הוט 100 | 3 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד 40 שירי המיינסטרים | 24 |  |
|  ארצות הברית | מצעד השירים הקצביים | 9 |  |
|  גרמניה | GfK – טופ 100 | 17 |  |
|  הולנד | מצעד 40 הסינגלים ההולנדיים | 3 |  |
|  הולנד | Single Top 100 | 2 |  |
|  הממלכה המאוחדת | מצעד הסינגלים הבריטי | 5 |  |
|  הממלכה המאוחדת | מצעד שירי ה-R&B/היפ הופ | 1 |  |
|  נורווגיה | VG-lista | 6 |  |
|  ניו זילנד | המצעד הניו זילנדי הרשמי | 16 |  |
|  סקוטלנד | מצעד הסינגלים הסקוטי | 33 |  |
|  פלנדריה | אולטראטופ 50 | 4 |  |
|  צרפת | SNEP | 88 |  |
|  קנדה | קנדה הוט 100 | - |  |
|  קנדה | Canada (Nielsen SoundScan) | 7 |  |
|  קנדה | Canada Dance (RPM) | 1 |  |
|  קנדה | Canada Urban (RPM) | 3 |  |
|  שוודיה | סוורייטופליסטן | 15 |  |
|  שווייץ | המצעד השווייצרי | 13 |  |
|   ‏‏‏  מצעדי סוף שנה (1998)> מדינה |   ‏‏‏  מצעדי סוף שנה (1998)> מצעד |   ‏‏‏  מצעדי סוף שנה (1998)> מיקום שיא |   ‏‏‏  מצעדי סוף שנה (1998)>  |
| --- | --- | --- | --- |
|  ארצות הברית | בילבורד הוט 100 | 12 |  |
|  ארצות הברית | מצעד שירי ה-R&B/היפ-הופ | 4 |  |
|  ארצות הברית | מצעד 40 שירי המיינסטרים | 69 |  |
|  ארצות הברית | מצעד השירים הקצביים | 15 |  |
|  גרמניה | GfK – טופ 100 | 90 |  |
|  הולנד | מצעד 40 הסינגלים ההולנדיים | 32 |  |
|  הולנד | Single Top 100 | 37 |  |
|  קנדה | קנדה הוט 100 | - |  |
|  קנדה | (Canada Dance (RPM | 34 |  |
|  קנדה | Canada Urban (RPM) | 27 |  |
|  שוודיה | סוורייטופליסטן | 74 |  |
נתוני מכירות

| מקום | תארים | מכירות |
| --- | --- | --- |
| בריטניה (BPI) | כסף | 200,000 |
| ארצות הברית (RIAA) | פלטינה | 1,300,000 |
היסטוריית יציאות לאור

| אזור | תאריך | ורמט | חברת תקליטים | הערות |
| --- | --- | --- | --- | --- |
| United States | 27 באוקטובר 1997 | רדיו אורבני עכשווי | קולומביה |  |
| United States | 11 בנובמבר 1997 | מקסי-סינגל ‏•‏‏ קלטת שמע ‏•‏‏ תקליט | קולומביה |  |
| United States | 20 בינואר 1998 | רדיו להיטים עכשוויים | קולומביה |  |
| הממלכה המאוחדת | 16 במרץ 1998 | קלטת שמע ‏•‏‏ מקסי-סינגל כפול | קולומביה |  |
| גרמניה | 20 באפריל 1998 | תקליטור מקסי | סוני מיוזיק |  |
| צרפת | 20 ביוני 1998 | תקליטור | סוני מיוזיק |  |
ביאורים

↑  וייט קיבל קרדיט ככותב החלק השני של השיר ("No, No, No Part 2") כיוון שנכלל בו סימפול של אחד משיריו, "Strange Games & Things".‏
1 2  קרדיט הפקה ל-"No, No, No Part 2" בלבד
מצוקה נפשית

מצוקה נפשית כוללת את הסימפטומים והחוויות של חייו הפנימיים של אדם, שלרוב נחשבים כמטרידים, מבלבלים או יוצאי דופן. מצוקה נפשית עלולה להוביל לשינוי התנהגותי, להשפיע על רגשותיו של אדם בצורה שלילית, ולהשפיע על מערכות היחסים שלו עם האנשים הסובבים אותו.
חוויות חיים טראומטיות מסוימות (כגון שכול, מתח, מחסור בשינה, שימוש בסמים, תקיפה, התעללות או תאונות) עלולות לגרום למצוקה נפשית. אנשים מאוכלוסיות פגיעות עלולים לחוות אפליה המציבה אותם בסיכון מוגבר לחוות גם מצוקה נפשית. לעיתים ניתן לצאת מתקופה של מצוקה נפשית ללא התערבות רפואית כולשהי, אם כי אנשים הסובלים מהתסמינים הללו לטווח ארוך נוטים פעמים רבות יותר להיות מאובחנים כחולים במחלת נפש.
מצוקה נפשית יכולה להיגרם ממגוון גורמים, כולל אירועים טראומטיים, שינויים חברתיים וכלכליים ומחלות פיזיות. אסונות טבע כמו רעידות אדמה, צונאמי ושיטפונות מעלים משמעותית את רמות המצוקה הנפשית וההפרעות הפסיכיאטריות כמו PTSD ודיכאון. מגפת הקורונה והסגרים שנלוו לה גרמו לעלייה במצוקה רגשית עקב חששות בריאותיים, שיבושים כלכליים ובידוד חברתי. מחקרים מצאו כי המצוקה הרגשית שהייתה קיימת לפני המגפה היא המנבא החזק ביותר למצוקה במהלך המגפה. מחקרים מתמשכים מצביעים על קשר בין מצוקה נפשית ותמותה מסרטן, בעיקר בסרטן המעי הגס, סרטן הערמונית, סרטן הלבלב וסרטן הוושט. בנוסף, מצוקה נפשית עשויה להשפיע על מערכת החיסון ולהגביר את הסיכון להתפתחות מחלות כרוניות.
סוגים

להלן סוגי מצוקה נפשית גדולה:
הפרעת חרדה
הפרעת דחק פוסט-טראומטית (PTSD)
דיכאון
הפרעה דו-קוטבית
סכיזופרניה
התקף זעם.
הערות שוליים

↑  Ben Beaglehole, Roger T. Mulder, Chris M. Frampton, Joseph M. Boden, Giles Newton-Howes, Caroline J. Bell, Psychological distress and psychiatric disorder after natural disasters: systematic review and meta-analysis, The British Journal of Psychiatry 213, 2018-12, עמ' 716–722 doi: 10.1192/bjp.2018.210
↑  Lilly Shanahan, Annekatrin Steinhoff, Laura Bechtiger, Aja L. Murray, Amy Nivette, Urs Hepp, Denis Ribeaud, Manuel Eisner, Emotional distress in young adults during the COVID-19 pandemic: evidence of risk and resilience from a longitudinal cohort study, Psychological Medicine 52, 2022-04, עמ' 824–833 doi: 10.1017/S003329172000241X
↑  G David Batty, Tom C Russ, Emmanuel Stamatakis, Mika Kivimäki, Psychological distress in relation to site specific cancer mortality: pooling of unpublished data from 16 prospective cohort studies, BMJ, 2017-01-25, עמ' j108 doi: 10.1136/bmj.j108
↑  "Mental Distress Information, Symptoms" (PDF). EthnoMed. Harborview Medical Center, Health Sciences Library, University of Washington. באוגוסט 2003. אורכב מ-המקור (PDF) ב-2014-06-11. נבדק ב-2020-08-24. {{cite web}}:  (עזרה)
| טראומה נפשית |
| --- | --- | --- |
| מצבי טראומה | סכנת חיים • אלימות • התעללות • אונס • אלימות מינית • מלחמה • טרור  • קרב • תאונת דרכים • טראומה גופנית • שכול • שוד  • אסון טבע • שרפה • הגירה |  |
| מאפייני טראומה | מצוקה נפשית • חרדה • פחד • דאגה • בכי • חוסר אונים • אימה • תבהלה • עוררות • טריגר •  הימנעות • התמודדות ממוקדת הימנעות • רומינציה • מחשבות פולשניות • מחשבות אילו • אשמת שורדים • האשמה עצמית (אנ') • האשמה (אנ') • אשמה (רגש) |  |
| תגובת דחק | דחק • תגובת הילחם או ברח • מערכת העצבים הסימפתטית • ציר ה-HPA • עומס אלוסטטי |  |
| הפרעות | הפרעות הקשורות לטראומה וגורמי דחק • נפגע חרדה • הפרעת דחק חריפה • הפרעת דחק פוסט-טראומטית • הפרעה פוסט-טראומטית מורכבת • טראומה משנית • הפרעת הסתגלות • הפרעת חרדה • התקף חרדה • ביעותי לילה • נדודי שינה • דיסוציאציה • פלשבק • הפרעת דה-פרסונליזציה • הפרעת דה-ריאליזציה |  |
| גורמי חוסן | חוסן נפשי • רשת חברתית • דתיות • מודל רגישות-דחק • מודלים של תורשה, סביבה והתפתחות • סטטוס חברתי • שונות קצב לב |  |
| התמודדות | התמודדות • צמיחה פוסט-טראומטית • תמיכה חברתית • עזרה עצמית • פעילות גופנית • טכניקות הרפיה • מדיטציה טרנסצנדנטלית • אימוני נשימה • הסחת דעת • אסקפיזם |  |
| תרופות | תרופות נוגדות דיכאון • סרטרלין • פרוקסטין • ונלפקסין • פלואוקסטין • קנאביס |  |
| טיפול נפשי | טיפול בהפרעת דחק פוסט-טראומטית • עזרה ראשונה פסיכולוגית • מודל מעש"ה • קבוצת תמיכה • טיפול קוגניטיבי-התנהגותי • טיפול קוגניטיבי-התנהגותי ממוקד בטראומה (אנ') • טיפול בעיבוד קוגניטיבי • EMDR • תרפיית חשיפה ממושכת |  |
| עמותות | ער"ן • נט"ל |  |
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.